ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
स्वास्थ्य मंत्रालय ने राज्यों/केंद्र शासित प्रदेशों से यह सुनिश्चित करने को कहा है कि कोविड-19 महामारी के दौरान तपेदिक मरीजों की देखभाल में कोई बाधा न आए
 के तहत सभी सुविधाएं सार्वजनिक हित में कार्यशील रहें। उन्होंने यह भी सुनिश्चित करने को कहा कि तपेदिक रोगियों की नैदानिकी और उपचार कोविड-19 महामारी की स्थिति के बावजूद बिना किसी बाधा के जारी रहे।
व्यापक निर्देशों में सभी तपेदिक रोगियों को, चाहे उनका नया डायग्नोज किया गया है या वर्तमान में उपचार चल रहा है, एकमुश्त एक महीने की दवा उपलब्ध कराना शामिल है। इसमें दवा प्रतिरोधी तपेदिक मरीजों सहित सार्वजनिक एवं निजी दोनों क्षेत्र के ही तपेदिक मरीज शामिल हैं। राज्यों/केंद्र शासित प्रदेशों को यह सुनिश्चित करना है कि पहचान पत्र के साथ या बिना पहचान पत्र वाले मरीज अपनी सुविधा के अनुसार स्वास्थ्य केंद्रों पर दवाएं प्राप्त करें जिससे कि उनके उपचार में किसी भी प्रकार की बाधा न आने पाए। इसके अतिरिक्त, निर्देशों में कहा गया है कि भले ही तपेदिक मरीज स्वास्थ्य सुविधा से संपर्क करने में असक्षम हो, सुविधा केंद्रों द्वारा ऐसी व्यवस्था की जानी चाहिए कि जहां तक संभव हो, मरीज के दरवाजे तक दवाओं की आपूर्ति की जा सके। कोविड-19 महामारी एवं लॉकडाउन के कारण उत्पन्न चुनौतियों पर विचार करते हुए मंत्रालय ने यह सुनिश्चित करने के आदेश दिए हैं कि पर्याप्त मात्रा में दवाओं की खरीद की जाए और दवाओं की समुचित आपूर्ति उपलब्ध हो।
राज्यों/केंद्र शासित प्रदेशों में तपेदिक नैदानिकी और उपचार सेवाएं पूर्ण रूप से प्रचालनगत हैं। तपेदिक मरीजों को खुद को कोविड-19 से बचाने के लिए सावधानी बरतने और अनुशंसित तरीके से अपना तपेदिक उपचार जारी रखने का सुझाव दिया जा रहा है। कोविड-19 महामारी की स्थिति के दौरान मरीज और स्वास्थ्य कर्मियों का स्वास्थ्य सर्वश्रेष्ठ प्राथमिकता बनी हुई है। इसके अतिरिक्त, इस संबंध में किसी भी प्रकार की कठिनाई का सामना करने पर सभी रोगियों को टीबी टोल फ्री नंबर  उपलब्ध कराने के निर्देश दिए गए हैं। निर्देशों/परामर्शियों को ‘न्यूज एंड हाईलाइट्स‘ सेक्शन के तहत वेबसाइट  पर अपलोड कर दिया गया है।
शिक्षा मंत्रालय
केंद्रीय विद्यालय  में एडमिशन के लिए ऑनलाइन पंजीकरण की प्रक्रिया 1 अप्रैल से शुरू होगी
पंजीकरण पोर्टल 1 से 19 अप्रैल तक खुला रहेगा
देश के सभी केंद्रीय विद्यालय में प्रथम कक्षा के लिए ऑनलाइन पंजीकरण होगा
शैक्षणिक वर्ष 2021-2022 के लिए केंद्रीय विद्यालय की प्रथम कक्षा में एडमिशन के लिए ऑनलाइन पंजीकरण 1 अप्रैल 2021 से शुरू होगा जबकि दूसरी कक्षा और इससे ऊपर की कक्षाओं के लिए पंजीकरण ऑफलाइन मोड में 8 अप्रैल 2021 से शुरू किए जाएंगे।
पहली क्लास के लिए ऑनलाइन पंजीकरण 1 अप्रैल 2021 को सुबह 10:00 बजे से शुरू होगा और 19 अप्रैल 2021 को शाम 7:00 बजे बंद होगा। एडमिशन के लिए अधिक जानकारी https://kvsonlineadmission.kvs.gov.in वेबसाइट पर या एंड्रॉइड मोबाइल ऐप के जरिए भी प्राप्त की जा सकती है।
शैक्षणिक वर्ष 2021-2022 के लिए प्रथम कक्षा मेंकेवीएस ऑनलाइन एडमिशन हेतु ऐप डाउनलोड और इंस्टॉल करने के लिए निर्देश और आधिकारिक एंड्रॉइड मोबाइल ऐप https://kvsonlineadmission.kvs.gov.in/apps और गूगल प्ले स्टोर पर उपलब्ध होंगे।
दूसरी कक्षा और इससे ऊपर की कक्षाओं के लिए रजिस्ट्रेशन सीटों की उपलब्धता के आधार पर 08.04.2021 को सुबह 8 बजे से 15.04.2021 को शाम 4 बजे तक ऑफलाइन मोड में मंगाए जाएंगे।
ग्यारहवीं कक्षा के लिए रजिस्ट्रेशन फॉर्म्स,केवीएस  की वेबसाइट पर उपलब्ध 2021-2022 में एडमिशन के लिए तय शेड्यूल, के अनुसार विद्यालय की वेबसाइट से डाउनलोड किए जा सकते हैं।
सभी कक्षाओं के लिए आयु की गणना 31.03.2021 तक की जाएगी। सीटों का आरक्षण वेबसाइट  पर उपलब्ध केवीएस एडमिशन दिशानिर्देश के अनुसार होगा।
कोविड-19 की वर्तमान स्थिति को देखते हुए, केवीएस सभी अभिभावकों से अनुरोध है कि वह सक्षम प्राधिकारी  द्वारा जारी निर्देशों का पालन करें।
वर्तमान में, केंद्रीय विद्यालय संगठन 1247 केवी की श्रृंखला चला रहा है।
एमजी/एएम/एसटी
(Visitor Counter : 265
रक्षा मंत्रालय
स्क्वाड्रन लीडर सूरज नायर  फ्लाइंग  को वायु सेना मेडल 
स्क्वाड्रन लीडर सूरज नायर  एमआई-17 वी5 हेलिकॉप्टर यूनिट में तैनात हैं।
03 अप्रैल 21 को, स्क्वाड्रन लीडर नायर ने एक नक्सल प्रभावित क्षेत्र में घात लगाकर हमला करने वाले एक खतरनाक स्थल के आसपास के क्षेत्र से घायलों को सुरक्षित निकालने के एक साहसपूर्ण मिशन में स्वेच्छा से भाग लिया। उन्होंने मिशन के लिए प्रभावी योजना और इसके सफलतापूर्ण कार्यान्वयन के लिए नियंत्रण केंद्र में मौजूद वरिष्ठ अधिकारियों को अमूल्य जानकारी प्रदान की। इस मिशन के प्रमुख के तौर पर अपनी उत्कृष्ट सेवा प्रदान करते हुए उन्होंने थोड़े से ही वक्त में हेलीकाप्टरों की तैयारी और इन्हें नक्सल प्रभावित इस इलाके में ले जाने की योजना बनाई। घात लगाकर हमला करने वाले इस स्थल की रेकी करने के बाद, उनकी अमूल्य जानकारी ने इस मिशन के प्रभावी निष्पादन में महत्वपूर्ण भूमिका निभाई।
पहाड़ियों के निकट शत्रु के तौर पर नक्सलियों की सक्रिय मौजूदगी के कारण इस अनजान क्षेत्र में संचालित यह मिशन काफी जोखिम से भरा था। शुरूआती रेकी के दौरान, उन्होंने अपने हेलीकॉप्टर को मिशन के लीडर के तौर पर शत्रुओं की क्षमता और ताकत की जानकारी लेने के लिए उनकी तलाश और मौजूद होने के स्थल का पता लगाते हुए वहां से सुरक्षित निकलने के मार्ग की भी जानकारी जुटाई। घायलों को सुरक्षित निकालने के दौरान, बेहतरीन जागरूकता को प्रदर्शिन करते हुए, उन्होंने मिशन लीडर के तौर पर तीसरे हेलीकॉप्टर को प्रभावी ढंग से निर्देशित किया। उनके सफल हैलिकॉप्टर संचालन की बदौलत ही खतरनाक लैंडिंग और ऊंचे वृक्षों से घिरी इस असुरक्षित जगह से अपने साथियों को निकालने में महत्वपूर्ण भूमिका निभाई। उनके कुशल कर्मीदल संसाधन प्रबंधन ने शत्रुओं से घिरे इस इलाके में शानदार मिशन को अंजाम देते हुए सुरक्षित उपलब्धि को सुनिश्चित किया।
इन अभियानों के समर्थन के बाद के मिशनों में, उन्होंने इन घात लगाकर हमला करने वाली जगहों से आठ शहीदों के पार्थिव शवों को निकाला। इन अभियानों को बढ़ाने के लिए उन्होंने इसमें 120 कमांडो को शामिल किया। सौंपे गए कार्य के लिए असाधारण प्रतिबद्धता, बुद्धिमता और मौजूद संसाधनों के इष्टतम उपयोग के साथ, वह इस तरह के युद्ध स्थल के आसपास के मिशनों को सुरक्षित और त्वरित रूप से संचालित करनेमें सक्षम रहे हैं।
शत्रुओं से घिरे युद्ध क्षेत्रों में असाधारण साहस और अपनी जान की परवाह किए बिना संचालित किए गए उनके अभियानों के लिए, स्क्वाड्रन लीडर सूरज नायर को वायु सेना पदक  पुरस्कार से सम्मानित किया गया है।
विज्ञान एवं प्रौद्योगिकी मंत्रालय
अफ्रीकी शोधकर्ताओं के लिए सी वी रमन इंटरनेशनल फैलोशिप कार्यक्रम में अधिक धनराशि की उपलब्धता के लिए उद्योग को इससे जोड़ा जा सकता है: डीएसटी के सचिव
विज्ञान और प्रौद्योगिकी विभाग के सचिव डॉ. एस चंद्रशेखर ने भारत में अफ्रीकी मिशनों के साथ अफ्रीकी शोधकर्ताओं के लिए सी वी रमन इंटरनेशनल फैलोशिप  कार्यक्रम पर आयोजित गोलमेज चर्चा में इस बात को रेखांकित किया कि अफ्रीका के साथ काम करने से भारत को हमेशा लाभ हुआ है और पारस्परिक रूप से यह लाभकारी संबंध न केवल विज्ञान व प्रौद्योगिकी बल्कि व्यापार, संस्कृति और सामाजिक विज्ञान के क्षेत्र में भी आगे बढ़ते संबंधों के लिए लाभदायक हैं।
डॉ. चंद्रशेखर ने बताया, “विदेश मंत्रालय और हमारे अफ्रीकी मित्रों के साथ मिलकर डीएसटी, सीवी रमन फैलोशिप, प्रशिक्षण कार्यक्रम और अकादमिक व वैज्ञानिक संस्थानों को मजबूत करने जैसे विभिन्न क्षमता निर्माण कार्यक्रमों पर काम कर रहा है। मेरी इच्छा है कि सीवी रमन फैलोशिप जर्मनी के अलेक्जेंडर वॉन हंबोल्ट फेलोशिप की तरह लोकप्रिय हो।”
भारत वाणिज्य व उद्योग महासंघ  के माध्यम से भारत सरकार के विज्ञान और प्रौद्योगिकी विभाग व विदेश मंत्रालय ने भारत-अफ्रीका फोरम शिखर सम्मेलन के तहत अफ्रीका व भारत के बीच वैज्ञानिक और तकनीकी सहयोग के जरिए मानव क्षमता निर्माण को बढ़ावा देने को लेकर अफ्रीकी शोधकर्ताओं के लिए सीवी रमन फैलोशिप कार्यक्रम शुरू किया है।
इस फैलोशिप का उद्देश्य अफ्रीकी शोधकर्ताओं को भारतीय वैज्ञानिकों के मार्गदर्शन में विभिन्न भारतीय विश्वविद्यालयों और अनुसंधान व विकास संस्थानों में विज्ञान और प्रौद्योगिकी के विभिन्न क्षेत्रों में सहयोगात्मक अनुसंधान करने का एक अवसर प्रदान करना है। इसके साथ ही विज्ञान व प्रौद्योगिकी में भारत और अफ्रीकी देशों के बीच के संबंध को और अधिक मजबूत करना भी है।
डॉ. चंद्रशेखर ने कहा कि यह फैलोशिप कार्यक्रम लोगों के बीच आपसी जुड़ाव बढ़ाने और एक दूसरे से सर्वश्रेष्ठ अभ्यास सीखने के लिए है। उन्होंने इस कार्यक्रम को फिर से आयोजित करने के प्रावधान का अनुरोध किया, जिससे यह संबंध एक लंबी यात्रा तय कर सके। इसके अलावा उन्होंने इस कार्यक्रम के भागीदार फिक्की से अतिरिक्त धनराशि की उपलब्धता के लिए रास्ता तैयार करने का भी अनुरोध किया।
भारत में अफ्रीका के उच्चायोगों/दूतावासों के आयुक्तों/राजदूतों/प्रतिनिधियों के साथ-साथ डीएसटी और फिक्की के अधिकारियों ने भी इस बैठक में हिस्सा लिया और फैलोशिप के बारे में चर्चा की।
विदेश मंत्रालय में संयुक्त सचिव श्री पुनीत कुंडल ने जोर देकर कहा कि यह कार्यक्रम अफ्रीका के लिए भारत की प्रतिबद्धता का एक और प्रतिबिंब है। उन्होंने अफ्रीकी मिशन के देशों से विश्वविद्यालयों और संस्थानों के जरिए फैलोशिप का प्रचार करने का अनुरोध किया, जिससे इसके लिए अधिक आवेदन प्राप्त हो सकें।
डीएसटी में अंतरराष्ट्रीय सहयोग के प्रमुख श्री एस के वार्ष्णेय ने भारत-अफ्रीका विज्ञान और प्रौद्योगिकी साझेदारी ढांचे व इसकी गतिविधियों के बारे में जानकारी दी। साथ ही सीवीआरएफ कार्यक्रम के बारे में विस्तार से बताया।
<><><><><><>
एमजी/एएम/एचकेपी/वाईबी
(Visitor Counter : 163
प्रधानमंत्री कार्यालय
प्रधानमंत्री ने शांति निकेतन को यूनेस्को की विश्व धरोहर सूची में शामिल किये जाने पर प्रसन्नता व्यक्त की
प्रधानमंत्री श्री नरेन्द्र मोदी ने शांति निकेतन के यूनेस्को विश्व धरोहर सूची का हिस्सा बनने पर प्रसन्नता व्यक्त की है।
श्री मोदी ने एक्स पर पोस्ट किया:
"खुशी है कि गुरुदेव रवींद्रनाथ टैगोर के दृष्टिकोण और भारत की समृद्ध सांस्कृतिक विरासत के प्रतीक शांति निकेतन को यूनेस्को की विश्व विरासत सूची में शामिल किया गया है। यह सभी भारतीयों के लिए गर्व का क्षण है।"
आयुष
25 अक्टूबर को देशभर में आयुर्वेद दिवस मनाया जाएगा
राजस्थान के राष्ट्रीय आयुर्वेद संस्थान, जयपुर में 25 अक्टूबर, 2019 को चौथा आयुर्वेद दिवस आयोजित किया जाएगा। इस संस्थान में धनवंतरी पूजन और ‘राष्ट्रीय धनवंतरी आयुर्वेद पुरस्कार-2019’ समारोह आयोजित किया जाएगा, जिसमें लोकसभा अध्यक्ष श्री ओम बिड़ला मुख्य अतिथि के रूप में उपस्थित रहेंगे। आयुष  एवं रक्षा मंत्रालय में राज्य मंत्री श्री श्रीपद येस्सो नाइक भी उपस्थित रहेंगे। इस अवसर पर, 24 अक्टूबर, 2019 को एक राष्ट्रीय सम्मेलन ‘दीर्घायु के लिए आयुर्वेद’ भी आयोजित किया जाएगा। केंद्रीय जल शक्ति मंत्री श्री गजेन्द्र सिंह शेखावत मुख्य अतिथि होंगे।
भारत सरकार के आयुष मंत्रालय ने 2016 से प्रत्येक वर्ष धनवंतरी जयंती  के दिन आयुर्वेद दिवस मनाने का निर्णय लिया था। इस अवसर पर, मंत्रालय 3-4 आयुर्वेद विशेषज्ञों को ‘राष्ट्रीय धनवंतरी आयुर्वेद पुरस्कार’ से भी सम्मानित करता है, जिसमें प्रशस्ति-पत्र, ट्राफी  और पांच लाख रुपये का नकद पुरस्कार शामिल हैं। आयुर्वेद एक व्यापक कार्यक्रम में भरोसा करता है, जिसमें जागरुक भोजन , रहन-सहन , नींद , दीर्घायु  के विस्तार के लिए व्यवहारात्मक एवं मनोवैज्ञानिक क्रियाकलाप शामिल हैं। रसायन तंत्र, आयुर्वेद की आठ शाखाओं में एक है, जो कायाकल्प, ऊर्जा संचार, रोग प्रतिरक्षण, स्वस्थ रूप से जीवन बढ़ाने और दीर्घायु बनाने के लिए समर्पित है।
आयुष मंत्रालय के संगठन यानी अखिल भारतीय आयुर्वेद संस्थान  नई दिल्ली, केंद्रीय आयुर्वेदिक विज्ञान अनुसंधान परिषद , आयुर्वेद स्नातकोत्तर प्रशिक्षण एवं अनुसंधान संस्थान  जामनगर, भारतीय औषधि एवं होम्योपैथी फार्माकोपिया आयोग  गाजियाबाद और पूर्वोत्तर आयुर्वेद एवं होम्योपैथी संस्थान  शिलांग भी इस कार्यक्रम में अपनी भागीदारी कर रहे हैं।
प्रधानमंत्री कार्यालय
प्रधानमंत्री ने नेपाल के प्रधानमंत्री की पत्नी श्रीमती सीता दहल के निधन पर शोक व्यक्त किया
प्रधानमंत्री श्री नरेन्द्र मोदी ने नेपाल के प्रधानमंत्री श्री पुष्प कमल दहल प्रचंड की पत्नी श्रीमती सीता दहल के निधन पर गहरा दुख व्यक्त किया है और नेपाल के प्रधानमंत्री के प्रति गहरी संवेदना व्यक्त की है।
प्रधानमंत्री ने ट्वीट किया;
“श्रीमती सीता दहल के निधन के बारे में जानकर बेहद दुख हुआ। मैं @cmprachanda के प्रति अपनी हार्दिक संवेदना व्यक्त करता हूं और प्रार्थना करता हूं कि दिवंगत आत्मा को शाश्वत शांति प्राप्त हो। ओम शांति।"
“श्रीमती सीता दाहाल को दुःखद निधन भएको खबरले मर्माहत भएको छु । @cmprachanda प्रति हार्दिक समवेदना प्रकट गर्दै दिवंगत आत्मालाई चिरशान्ति मिलोस्भनी प्रार्थना गर्दछु ।
ॐ शान्ति।”
विधि एवं न्याय मंत्रालय
श्री न्यायमूर्ति सुधांशु धूलिया को गौहाटी उच्च न्यायालय का मुख्य न्यायाधीश नियुक्त किया गया
भारत के राष्ट्रपति ने संविधान के अनुच्छेद 217 के खंड  द्वारा प्रदत्त शक्ति का प्रयोग करते हुए उत्तराखंड उच्च न्यायालय के न्यायाधीश श्री न्यायमूर्ति सुधांशु धूलिया को गौहाटी उच्च न्यायालय का मुख्य न्यायाधीश नियुक्त किया। इस संबंध में न्याय विभाग ने आज एक अधिसूचना जारी की है।
श्री न्यायमूर्ति सुधांशु धूलिया 07 जुलाई, 1986 को एक वकील के रूप में नामांकित हुए और उन्होंने इलाहाबाद एवं उत्तराखंड उच्च न्यायालयों में सिविल, संवैधानिक, सेवा और श्रम मामलों में वकालत की। उन्हें सेवा और संवैधानिक मामलों में विशेषज्ञता प्राप्त है। उन्हें 1 नवंबर, 2008 को उत्तराखंड उच्च न्यायालय के स्थायी न्यायाधीश के रूप में नियुक्त किया गया था।
एमजी/एएम/आर/एसएस
(Visitor Counter : 293
नागरिक उड्डयन मंत्रालय
गुवाहाटी हवाई अड्डे पर कोविड-19 टीकाकरण कैंप लगाया गया
वरिष्ठ नागरिकों की मदद के लिए अलग से सहायता डेस्क की सुविधा
18 से अधिक वर्षों के लिए दूसरा कोविड टीकाकरण शिविर, लोकप्रिय गोपीनाथ बोरदोलोई अंतर्राष्ट्रीय हवाई अड्डे  गुवाहाटी पर आयोजित किया गया । शिविर 3 मई, 2021 को शुरू हुआ और वहां पर अभी टीकाकरण अभियान चल रहा है। अब तक 2000 से अधिक लोगों को टीका लगाया जा चुका है और इसमें कल बढ़ोतरी होने की संभावना है। भारतीय विमानपत्तन प्राधिकरण ने राष्ट्रीय स्वास्थ्य मिशन, असम के सहयोग से इस टीकाकरण शिविर का आयोजन किया है। जो शुरू में गुवाहाटी हवाई अड्डे पर काम करने वाले कई युवा अधिकारियों और कर्मचारियों के लिए था। टीकाकरण की सुविधा हवाई अड्डे पर काम करने वाले सभी कर्मचारियों और उनके आश्रित परिवार के सदस्यों, एएआई के कर्मचारियों, एयरलाइंस, एजेंसियों, फ्रंटलाइन कर्मचारियों और एलजीबीआई हवाई अड्डे, गुवाहाटी से जुड़े संबंधित पक्षों के लिए भी उपलब्ध है।
पहले दिन लगभग 1200 लोगों ने टीकाकरण के लिए अपना पंजीकरण कराया था, जिसमें से पहले दिन लगभग 600 लोगों को शाम तक टीका लगाया जा चुका था।
हवाई अड्डे के निदेशक श्री रमेश कुमार ने कहा कि हमने टीकाकरण शिविर का अधिकतम लाभ प्राप्त करने के लिए सभी विभागों के प्रमुखों, एयरलाइंस, ग्राउंड हैंडलिंग एजेंसियों, फ्रंटलाइन कर्मचारियों और हवाई अड्डे से जुड़े हितधारकों से टीकाकरण शिविर के बारे में अनुरोध किया था। चूंकि यह 18 वर्ष से अधिक आयु वर्ग के लिए खोला गया था, इसलिए पंजीकरण की संख्या उम्मीद से अधिक थी।
शिविर का समन्वय करने वाले अधिकारियों ने कहा कि 3000 से अधिक लोग अब तक पंजीकरण चुका है हैं। इसमें कुछ बुजुर्ग, सेवानिवृत्त कर्मचारी और उनके आश्रित भी शामिल हैं। नामांकन की संख्या अधिक थी इसलिए टीकाकरण स्थल एएआई आवासीय कॉलोनी के अंदर सामुदायिक केंद्र को बनाया गया है। जहां पर विशाल क्षमता वाला भवन है। जहां पर स्वास्थ्य प्रोटोकॉल का पूरी तरह से पालन किया जा रहा है।
हवाई अड्डे के निदेशक श्री रमेश कुमार ने कहा कि मैं राज्य सरकार का विशेष रूप से राज्य के स्वास्थ्य अधिकारियों और एनएचएम कर्मचारियों का उनके इस महान कार्य और टीकाकरण कार्यक्रम में भागीदार करने के लिए उनके समर्पण का आभारी हूं।
प्रक्रिया को कारगर बनाने और बुजुर्ग लोगों की सहायता के लिए अलग से सहायता डेस्क भी बनाई गई है। फ्रंटलाइन कर्मचारियों और एयरलाइन कर्मचारियों को प्राथमिकता टीकाकरण में प्राथमिकता दी जा रही है। जो नियमित रुप से शिफ्ट के आधार पर अपनी ड्यूटी कर रहे हैं।
इससे पहले एयरलाइंस ग्राउंड हैंडलिंग एजेंसियों / स्टाफ अधिकारियों और 45 वर्ष से अधिक उम्र के अन्य कार्यरत और सेवानिवृत्त कर्मचारियों सहित सभी संबंधित लोगों के लिए गुवाहाटी के एलजीबीआई हवाई अड्डे पर 11 अप्रैल, 2021 को टीकाकरण शिविर आयोजित किया गया था।
वित्त मंत्रालय
वित्तीय वर्ष 2019-20 के लिए, जुलाई, 2019 तक भारत सरकार के लेखा की मासिक समीक्षा
भारत सरकार के जुलाई, 2019 तक मासिक लेखा को समेकित करके रिपोर्ट प्रकाशित की गई। रिपोर्ट की प्रमुख विशेषताएं इस प्रकार हैं-
भारत सरकार को जुलाई, 2019 तक 3,99,673 करोड़ रुपये प्राप्त हुए।  इसमें 3,38,705 करोड़ रुपये कर राजस्व , 43,905 करोड़ रुपये गैर-कर राजस्व और 17,063 करोड़ रुपये गैर-ऋण पूंजी प्राप्तियां शामिल हैं। गैर-ऋण पूंजी प्राप्तियों में ऋणों की वसूली  और विनिवेश प्राप्तियां  शामिल हैं।
भारत सरकार ने इस अवधि तक 1,99,912 करोड़ रुपये कर में हिस्से के रूप में राज्य सरकारों को हस्तांतरित किए हैं, जो पिछले वर्ष की तुलना में 12,502 करोड़ रुपये कम हैं।
भारत सरकार ने कुल 9,47,278 करोड़ रुपये व्यय किए है।  इसमें 8,39,673 करोड़ रुपये राजस्व लेखा में और 1,07,605 करोड़ रुपये पूंजी लेखा में खर्च किए गए हैं। कुल राजस्व व्यय में 1,83,524 करोड़ रुपये ब्याज भुगतान में और 1,69,660 करोड़ रुपये प्रमुख सब्सिडियों के लेखा में खर्च किए गए हैं।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 197.98 करोड़ से अधिक टीके लगाए जा चुके हैं
12-14 आयु वर्ग में 3.69 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,13,864 हैं
पिछले 24 घंटों में 16,135 नए मामले सामने आए
स्वस्थ होने की वर्तमान दर 98.53 प्रतिशत
साप्ताहिक सक्रिय मामलों की दर 3.74 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 197.98 करोड़  से अधिक हो गया। इस उपलब्धि को 2,58,55,578 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.69 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,09,125
|
|
दूसरी खुराक
|
|
1,00,67,547
|
|
प्रीकॉशन खुराक
|
|
57,45,080
|
|
अग्रिम पंक्ति के कर्मी
|
|
पहली खुराक
|
|
1,84,24,461
|
|
दूसरी खुराक
|
|
1,76,29,595
|
||
|
प्रीकॉशन खुराक
|
|
1,04,36,337
|
|
12-14 वर्ष आयु वर्ग
|
|
पहली खुराक
|
|
3,69,12,764
|
|
दूसरी खुराक
|
|
2,39,83,173
|
|
15-18 वर्ष आयु वर्ग
|
|
पहली खुराक
|
|
6,05,19,574
|
|
दूसरी खुराक
|
|
4,90,38,764
|
|
18-44 वर्ष आयु वर्ग
|
|
पहली खुराक
|
|
55,83,57,087
|
|
दूसरी खुराक
|
|
50,22,61,478
|
|
प्रीकॉशन खुराक
|
|
32,40,839
|
|
45-59 वर्ष आयु वर्ग
|
|
पहली खुराक
|
|
20,34,65,296
|
|
दूसरी खुराक
|
|
19,36,55,549
|
|
प्रीकॉशन खुराक
|
|
27,01,464
|
|
60 वर्ष से अधिक आयु वर्ग
|
|
पहली खुराक
|
|
12,72,78,124
|
|
दूसरी खुराक
|
|
12,09,71,795
|
|
प्रीकॉशन खुराक
|
|
2,47,23,145
|
|
प्रीकॉशन खुराक
|
||
|
4,68,46,865
|
|
कुल
|
|
|
|
1,97,98,21,197
भारत में सक्रिय मामले आज 1,13,864 हैं। सक्रिय मामले, कुल पॉजिटिव मामलों के 0.26 प्रतिशत हैं।
नतीजतन, भारत में स्वस्थ होने की दर 98.53 प्रतिशत है। पिछले 24 घंटों में 13,958 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,28,79,477 हो गई है।
बीते 24 घंटे में कोरोना के 16,135 नए मामले सामने आएं।
पिछले 24 घंटों में कुल 3,32,978 जांच की गई हैं। भारत ने अब तक कुल 86.39 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 3.74 प्रतिशत है और दैनिक रूप से पुष्टि वाले मामलों की दर 4.85 प्रतिशत है।
राष्ट्रपति सचिवालय
राष्ट्रपति ने फखरुद्दीन अली अहमद की जयंती पर उन्हें श्रद्धांजलि अर्पित की
राष्ट्रपति श्री राम नाथ कोविंद ने आज  राष्ट्रपति भवन में भारत के पूर्व राष्ट्रपति श्री फखरुद्दीन अली अहमद की जयंती के अवसर पर उन्हें श्रद्धांजलि अर्पित की। राष्ट्रपति ने श्री फखरुद्दीन अली अहमद की तस्वीर के सामने श्रद्धा सुमन अर्पित किए।
स्वास्थ्य एवं परिवार कल्याण मंत्रालय
केंद्र सरकार ने भारत में अंतरराष्ट्रीय हवाईअड्डों और पत्तनों के आगमन स्थलों  पर किए जाने वाले स्वास्थ्य गतिविधियों की समीक्षा की
राज्य, हवाईअड्डे और पत्तन के स्वास्थ्य अधिकारियों को मंकीपॉक्स रोग के जोखिम को कम करने के लिए सभी अंतरराष्ट्रीय यात्रियों की सख्त स्वास्थ्य जांच सुनिश्चित करने की सलाह दी है
राज्य प्रशासन, आप्रवासन ब्यूरो, हवाईअड्डे और पत्तन स्वास्थ्य कार्यालयों के बीच प्रभावी समन्वय पर जोर दिया गया
केंद्रीय स्वास्थ्य और परिवार कल्याण मंत्रालय ने आज हवाईअड्डों व पत्तनों के माध्यम से भारत आने वाले अंतरराष्ट्रीय यात्रियों की स्वास्थ्य जांच के संचालन की समीक्षा की।
इस बैठक में हवाईअड्डे और पत्तन स्वास्थ्य अधिकारियों  व स्वास्थ्य और परिवार कल्याण के क्षेत्रीय कार्यालयों के क्षेत्रीय निदेशकों ने हिस्सा लिया। इसमें प्रतिभागियों को सभी आने वाले अंतरराष्ट्रीय यात्रियों की सख्त स्वास्थ्य जांच सुनिश्चित करने की सलाह दी गई, जिससे देश में मंकीपॉक्स के मामलों के जोखिम को कम किया जा सके। मंत्रालय के 'मंकीपॉक्स रोग के प्रबंधन के लिए दिशानिर्देश' के अनुरूप उन्हें इस रोग की नैदानिक प्रतिपादन को लेकर सलाह दी गई और एक बार फिर उनका ध्यान इस ओर दिलाया गया।
इसके अतिरिक्त उन्हें समय पर परामर्श और अलगाव  को लेकर आगमन के हर एक पत्तन के लिए निर्धारित अस्पताल सुविधाओं के साथ उपयुक्त संपर्क सुनिश्चित करने के अलावा अंतरराष्ट्रीय पत्तनों व हवाईअड्डों पर आप्रवासन जैसी अन्य हितधारक एजेंसियों के साथ समन्वय करने की भी सलाह दी गई।
इस बैठक में अंतरराष्ट्रीय स्वास्थ्य प्रभाग और आपदा प्रबंधन प्रकोष्ठ के वरिष्ठ अधिकारियों ने हिस्सा लिया।
शिक्षा मंत्रालय
शिक्षा राज्य मंत्री डॉ. सुभाष सरकार ने मराठी भाषा में एआईसीटीई इंजीनियरिंग पुस्तकों का विमोचन किया
"एनईपी में स्थानीय भाषाओं को प्राथमिकता देना सभी क्षेत्रीय भाषाओं के प्रति हमारी प्रतिबद्धता को दर्शाता है"
भारतीय भाषाओं में दी जाने वाली शिक्षा छात्रों को आसानी से समझने और शोध के लिए प्रोत्साहित करेगी - शिक्षा राज्य मंत्री
अखिल भारतीय तकनीकी शिक्षा परिषद  ने मराठी भाषा में डिप्लोमा और स्नातक इंजीनियरिंग पाठ्यक्रमों के लिए परिणाम आधारित शैक्षिक पुस्तकों का आज शुभारंभ किया। केन्द्रीय शिक्षा राज्य मंत्री डॉ सुभाष सरकार और महाराष्ट्र के उच्च और तकनीकी शिक्षा मंत्री डॉ. चंद्रकांत पाटिल ने मुंबई विश्वविद्यालय के कलिना कैंपस में औपचारिक रूप से पुस्तकों का विमोचन किया। इस अवसर पर विभिन्न शैक्षणिक संस्थानों के बारह प्रमुखों और बारह छात्रों को एआईसीटीई की परिणाम-आधारित पुस्तकें भी औपचारिक रूप से वितरित की गईं। इस अवसर पर मराठी पुस्तक के अनुवाद कार्य से जुड़े कुलपतियों, समन्वयकों, अनुवादकों और लोनरे, महाराष्ट्र स्थित बाबासाहेब अम्बेडकर प्रौद्योगिकी विश्वविद्यालय के समीक्षकों को सम्मानित किया गया।
इस अवसर पर डॉ. सरकार ने कहा, एआईसीटीई ने राष्ट्रीय शिक्षा नीति 2020 में निहित दिशा-निर्देशों के अनुरूप भारतीय भाषाओं में इंजीनियरिंग की किताबें उपलब्ध कराने की पहल की है। उन्होंने कहा, “राष्ट्रीय शिक्षा नीति में स्थानीय भाषाओं को प्राथमिकता देना सभी क्षेत्रीय भाषाओं के प्रति हमारी प्रतिबद्धता को दर्शाता है। हम भारतीय भाषाओं को भारतीयता की आत्मा और एक बेहतर भविष्य की कड़ी मानते हैं।'' इस पहल की सराहना करते हुए शिक्षा राज्य मंत्री ने यह भी कहा, ''भाषा केवल उस उपकरण से कहीं अधिक है जो हमें संवाद करने की इजाजत देता है। यह संस्कृति, समाज, विश्वासों, परंपराओं की अभिव्यक्ति है। मैं महाराष्ट्र के सभी विश्वविद्यालयों को अनुवाद और अन्य संबंधित कार्यों के लिए हरसंभव कदम उठाने के लिए बधाई देना चाहता हूं। उन्होंने कहा, "फ्रांस, जर्मनी, दक्षिण कोरिया और अन्य जैसे तकनीकी रूप से उन्नत देशों ने पर्याप्त रूप से दिखा दिया है कि हम अपनी मातृभाषा में वैश्विक मानकों को हासिल कर सकते हैं। "यह समावेशी विकास के लिए उत्प्रेरक के रूप में कार्य करता है"।
डा. सरकार ने कहा कि एनईपी 2020 में छात्रों के सर्वांगीण विकास के लिए कई चीजों की परिकल्पना की गई है, जिसमें समझने में आसानी के लिए भारतीय भाषाओं में शिक्षा प्रदान करना और शोध के लिए छात्रों को प्रोत्साहित करना शामिल है। उन्होंने कहा कि एनईपी की इस परिकल्पना के अनुसार तकनीकी शिक्षा में मानवीय मूल्य डालकर इसे पुनर्परिभाषित किया गया है।
यूजीसी और एआईसीटीई के अध्यक्ष प्रो. एम. जगदीश कुमार ने कहा, "जब आचार्य जगदीश चंद्र बोस को उनके पिता ने बंगाली माध्यम के स्कूल में भर्ती कराया था। हम जानते हैं कि बोस को एक ऐसे व्यक्ति के रूप में वर्णित किया गया था जो अपने समकालीनों से 16 साल आगे थे। आप पाएंगे कि कि जिन देशों में महान पुरस्कार जीते जाते हैं, वहां स्कूल से लेकर पीएचडी तक की शिक्षा स्थानीय भाषाओं में प्रदान की जाती है"।Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(एमजी/एएम/केपी